open-index/open-wikipedia-markdown huggingface dataset:
ஆசிய கம்பிவால் தகைவிலான்

**ஆசிய கம்பிவால் தகைவிலான்** (அறிவியல் பெயர்: *Hirundo smithii filifera*) என்பது கம்பிவால் தகைவிலானின் துணையினம் ஆகும். இது தென் மற்றும் தென்கிழக்காசியாவில் காணப்படுகிறது. இது முதன்முதலில் 1826 இல் ஸ்டீபன்சால் விவரிக்கப்பட்டது.

## விளக்கம்
ஆசிய கம்பிவால் தகைவிலானின் வாலில் உள்ள இரண்டு கம்பிகளைக் கொண்டு இதனைப் பிற தகைவிலான்களில் இருந்து எளிதாக பிரித்தரிய இயலும். இப்பறவையின் உடலின் மேற்பகுதி பளபளக்கும் கருநீலத்தில் இருக்கும். இதன் உச்சந் தலையும் நெற்றியும் செம்பழுப்பு நிறத்தில் இருக்கும். தொண்டை, மார்பு, வயிறு ஆகியன எல்லாம் நல்ல பளபளக்கும் வெண்மையாக இருக்கும். பெண் பறவையின் வாலில் உள்ள கம்பி சற்றுக் குறுகலாக இருக்கும்.

## பரவலும் வாழிடமும்
இது தென் மற்றும் தென்கிழக்காசியாவில் காணப்படுகிறது. தென்னிந்தியாவில் நீலகிரிக்கு வடக்கில் காணப்படுகிறது. மேலும் கும்பகோணத்தில் காவிரிக் கரையில் காணப்படுகிறது.  கோடியக்கரையில் காணப்பட்டதாக தமிழகப் பறவை நூலாசிரியர் எம். ஏ. பாத்சா குறித்துள்ளார். இதன் தெற்கெல்லையாக நீர்வளமிக்க காவிரி வடிநிலப் பகுதியைக் கொள்ளலாம். 

## நடத்தை
இப்பறவை பிற தகைவிலான்களைப் போலவே நீர்வளம் மிக்கப் பகுதிகளைச் சார்ந்தே திரியும் இயல்புடையது. இது ஆண்டு முழுவதும் இனப்பெருக்கம் செய்யக்கூடியது. இவை நீரின்மேல் தொங்கும் பாறைகள், பாலங்கள், அணைகட்டுக்கால்வாய்கள் ஆகியவற்றின் அடியில் கூடுகளை அமைக்கின்றன. தன் அலகில் கொண்டுவரும் சேற்று மண்ணால் தட்டுவடிவிலான கூட்டினை அமைக்கின்றன. கூட்டில் மூன்று முதல் ஐந்து வரையிலான முட்டைகளை இடும். இதன் முட்டை வெண்மையாகச் செம்பழுப்புப் புள்ளிகளோடும் கறைகளோடும் காணப்படும்.

## மேற்கோள்கள்

பகுப்பு:தகைவிலான்கள்
பகுப்பு:தென்னிந்தியப் பறவைகள்
குருவிக்கரம்பை

**குருவிக்கரம்பை** (*Kuruvikkarambai*) என்பது இந்தியாவில் தமிழ்நாட்டின் தஞ்சாவூர் மாவட்டத்தின்  பேராவூரணி வட்டத்தில்  உள்ள ஒரு சிறிய கிராமம். இது மாவட்டத் தலைநகரான தஞ்சாவூருக்குத் தெற்கே  68 கி.மீ., சேதுபாவாசத்திரத்திலிருந்து 5 கி.மீ. தொலைவிலும், மாநிலத் தலைநகரான சென்னையில் இருந்து 383 கி.மீ. தோலைவிலும் அமைந்துள்ளது.

இந்த ஊருக்கு, விவசாயம் முக்கிய ஆதாரமாக உள்ளது. சுற்றிலும் இருக்கும் தென்னை மரங்கள் இந்த ஊருக்கு மேலும் அழகைக் கூட்டுகின்றது.

குருவிக்கரம்பை  வடக்கே பேராவூரணி வட்டம், பட்டுக்கோட்டை வட்டம்,கறம்பக்குடி வட்டத்தைக் கொண்டும் மற்றும் மேற்கே அறந்தாங்கி வட்டத்தாலும் சூழப்பட்டுள்ளது. இது &nbsp;வங்காள விரிகுடாவிற்கு அருகில் 5 கி.மீ. தொலைவில் உள்ளது.

## குறிப்பிடத்தக்கவர்கள்

* 'குருவிக்கரம்பை' சண்முகம் தமிழ்த் திரைப்படப் பாடலாசிரியர்.
* குருவிக்கரம்பை வேலு சுயமரியாதை இயக்கத் தலைவர்களில் ஒருவர்

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
மளவள்ளி சட்டமன்றத் தொகுதி

**மளவள்ளி சட்டமன்றத் தொகுதி** (*Malavalli Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மண்டியா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். மண்டியா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 186 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:மண்டியா மாவட்டம்
நபின் சந்திர பர்தோலாய்

**நபின் சந்திர பர்தோலாய்** (*Nabin Chandra Bardoloi*) இந்தியாவைச் சேர்ந்த ஓர் அரசியல்வாதியாவார். 1875 ஆம் ஆண்டு இவர் பிறந்தார். அசாம் மாநிலத்தின் இந்திய தேசிய காங்கிரசு கட்சியின் உறுப்பினரான இவர் ஓர் எழுத்தாளராகவும் செயற்பட்டார். ஓர் இந்திய சுதந்திர இயக்க ஆர்வலருமான இவர், மகாத்மா காந்தியின் ஒத்துழையாமை இயக்கத்தின் போது (1920-1922) அசாம் மாநிலத்தில் ஒரு முக்கிய தலைவராக இருந்தார். அசாம் மாநில மக்களுக்கான இவரது பணிகள் மற்றும் பங்களிப்புக்காக இவருக்கு கர்மவீரர் பட்டம் வழங்கப்பட்டது. 1975 ஆம் ஆண்டு இவரது பிறந்த நூற்றாண்டு விழாவில் இந்திய அரசு இவரது நினைவாக அஞ்சல்தலையை வெளியிட்டது. நபின் சந்திர பர்தோலாயின் மகள் நளினி பாலா தேவியும் ஒரு குறிப்பிடத்தக்க அசாமிய கவிஞர் மற்றும் எழுத்தாளர் ஆவார். நபின் தனது வாழ்க்கை வரலாற்றை சுமிருதிர் தீர்த்தா (1948) என்று தலைப்பிட்டு எழுதினார். அசாம் பிரதேச காங்கிரசு பிரிவின்  முதல் பொதுச் செயலாளராகவும் இவர் இருந்தார்.

## மேற்கோள்கள்

}}

பகுப்பு:இந்திய அரசியல்வாதிகள்
பகுப்பு:1875 பிறப்புகள்
பகுப்பு:1936 இறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாமிய அரசியல்வாதிகள்
பகுப்பு:இந்திய செயற்பாட்டாளர்கள்
அஜய் குமார் பல்லா

**அஜய் குமார் பல்லா** (*Ajay Kumar Bhalla*)(பி. 26 நவம்பர் 1960) என்பவர் இந்தியாவின் மணிப்பூர் மாநில ஆளுநர் ஆவார். இவர் இந்தியாவின் மேனாள் உள்துறைச் செயலாளர் ஆவார். இவர் 23 ஆகத்து 2019 முதல் 22 ஆகத்து 2024 வரை இப்பதவியிலிருந்தார்.

1984ஆம் ஆண்டின் அசாம் மேகாலயா பணியிடைப் பிரிவை சேர்ந்த மூத்த இந்திய ஆட்சிப் பணி அதிகாரி ஆவார். ஆகத்து 2020, 2021, 2022, 2023 ஆகிய ஆண்டுகளில் பணிநீட்டிப்புகளைப் பெற்றார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
ஆகாசிகங்கை அருவி

**ஆகாசிகங்கை அருவி** (*Akashiganga Waterfalls*) இந்தியாவின் அசாம் மாநிலத்தில் ஹொஜாய் மாவட்டத்தில் அமைந்துள்ளது. இது 900 மீட்டர் (3,000 அடி) உயரத்தில் அடர்ந்த காடுகள் நிறைந்த மலையிலிருந்து எழுகிறது. அருவி 140 அடி (43 மீ) கீழே விழுகிறது. மேலும் இங்கு சிவனுக்கு அர்ப்பணிக்கப்பட்ட கோவில் ஒன்று உள்ளது. இந்த அருவி பயபக்தியுடன் வழிபடப்படுகிறது. மேலும் பக்தர்கள் மாக் பிஹுவின் மத நிகழ்வில் குளிப்பதற்கு இங்கு வருகை தருகின்றனர். 

## அமைவிடம்
இது டோபோகா நகரத்திலிருந்து 11.6 கிமீ தொலைவில் தேசிய நெடுஞ்சாலை 36 இல் உள்ளது. 

## புராணக் கதை
தாட்சாயிணி புராணத்தின் படி, சிவன் தனது மனைவி சதியின் உடலை சுமந்துகொண்டு பெரும் கோபத்தில் பிரபஞ்சம் முழுவதும் சுற்றித் திரிந்தார். சிவனை தனது இயல்பான நிலைக்கு கொண்டு வருவதற்காக விஷ்ணு சதியின் இறந்த உடலை தனது சக்கரத்தால் சிதைத்தார். அப்போது அவரது தலை ஆகாசிகங்கை அருகே விழுந்ததாக நம்பப்படுகிறது. எனவே, அசாமில் மாக் பிஹு என்று அழைக்கப்படும் மகர சங்கராந்தி தினத்தன்று, தங்கள் பாவங்களைக் கழுவுவதற்காக புனித அருவியில் நீராடுவதற்காக அதிக எண்ணிக்கையில் வருகை தரும் இந்துக்களின் புனித யாத்திரைத் தலமாக இது விளங்குகிறது. 

## அம்சங்கள்
அருவியானது பாப்லாங் எனப்படும் நீரோடையை உருவாக்குகிறது. காளிகா புராணத்தின் 18வது அத்தியாயத்தில் ஆகாசிகங்கையின் பெயர் குறிப்பிடப்பட்டுள்ளது. 

2010 ஆம் ஆண்டு அசாம் மாநிலத்தின் தலைநகரான திஸ்பூரில் சுற்றுலாவை மேம்படுத்துவதற்காக அருவியைச் சுற்றியுள்ள குடிநீர், மின்சாரம் மற்றும் அழகியல் போன்ற உள்கட்டமைப்பு வசதிகளை மேம்படுத்த 42 லட்சம் ரூபாய் முதலீடு செய்ய முன்மொழிந்தது. அருவியின் நீரின் தரத்தில் புளோரைடு உள்ளடக்கத்தைக் கருத்தில் கொண்டு, அசாம் சுற்றுலா வளர்ச்சிக் கழகம் நீர் விநியோகத்திற்கான மாற்று ஆதாரத்தை பரிந்துரைத்தது.

## சான்றுகள்

பகுப்பு:இந்திய அருவிகள்
பகுப்பு:அசாம் புவியியல் தொடர்பான குறுங்கட்டுரைகள்
ஆசுபிதோலைட்டு

**ஆசுபிதோலைட்டு** (*Aspidolite*) என்பது NaMg3AlSi3O10(OH)2 என்ற மூலக்கூற்று வாய்ப்பாட்டால் விவ்ரிக்கப்படும் ஒரு கனிமமாகும். மைக்கா குழுவைச் சேர்ந்த பைலோசிலிக்கேட்டு கனிமம் என்று இது வகைப்படுத்தப்படுகிறது. பைலோகோபைட்டு என்ற மக்னீசியம் மிகு கனிமத்தின் சோடியம் ஒப்புமை கொண்ட கனிமம் என்றும் ஆசுபிதோலைட்டு அறியப்படுகிறது. பன்னாட்டு கனிமவியல் சங்கம் Asp என்ற குறியீட்டால் ஆசுபிதோலைட்டு கனிமத்தை அடையாளப்படுத்துகிறது. 

## மேற்கோள்கள்

பகுப்பு:சோடியம் கனிமங்கள்
பகுப்பு:மக்னீசியக் கனிமங்கள்
பகுப்பு:அலுமினியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:மைக்கா குழு
மெண்டோசைட்டு

**மெண்டோசைட்டு** (*Mendozite*) என்பது NaAl(SO4)2·11H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  படிகாரம் வரிசை தொடர்களில் ஒன்றான சல்பேட்டு கனிமமாக இது வகைப்படுத்தப்படுகிறது.  சோடியம் அலுமினியம் சல்பேட்டின் (சோடா ஆலம்) நீரேற்றப்பட்ட வடிவமாக மெண்டோசைட்டு அறியப்படுகிறது. 

பன்னாட்டு கனிமவியல் சங்கம் மெண்டோசைட்டு கனிமத்தை  Mz என்ற குறியீட்டால் அடையாளப்படுத்துகிறது.

1868 ஆம் ஆண்டு மேற்கு அர்கெந்தினாவில்  கண்டுபிடிக்கப்பட்டது, சான் இயூவான் அருகே மெண்டோசைட்டு கண்டுபிடிக்கப்பட்டது. சரியான இடம் அறியப்படாமல் ஆனால் "சான் இய்யுவானின் மெண்டோசாவிற்கு அருகில் கிடைத்ததாக பின்னாளில் விவரிக்கப்பட்டது. மெண்டோசா நகரத்தில் கிடைத்ததால் கனிமத்திற்கும்  மெண்டோசைட்டு என பெயரிடப்பட்டது. களிமண் முன்னிலையில்  சல்பைடு தாதுக்களின் ஆக்சிசனேற்றமடையும் கனிம ஆவியாக்கிகளில் இக்கனிமம் காணப்படுகிறது. தண்ணீரில் மிகவும் நன்றாகக் கரையும். எனவே வறண்ட பகுதிகளில் மட்டுமே இதை காண முடியும். மிகவும் வறண்ட காலநிலையில் அறுநீரேற்றான தம்ருகைட்டு கனிமமாக மாறுகிறது.

## மேற்கோள்கள்

## நூற் பட்டியல்
*Palache, P.; Berman H.; Frondel, C. (1960). "*Dana's System of Mineralogy, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. (Seventh Edition)"* John Wiley and Sons, Inc., New York, pp. 469-471.

பகுப்பு:சோடியம் கனிமங்கள்
பகுப்பு:அலுமினியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
மன்மோகன் துடு

**மன்மோகன் துடு** (Manmohan Tudu) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சனவரி மாதம் 14 ஆம் தேதியன்று இவர் பிறந்தார்.  உதாலா சட்டமன்றத் தொகுதியின் 1 ஆவது, 2ஆவது, 3ஆவது மற்றும் 4ஆவது சட்டமன்றங்களில் உறுப்பினராகப் பணியாற்றினார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்கும் இவர் தேர்ந்தெடுக்கப்பட்டார். 2007 ஆம் ஆண்டு தன்னுடைய 85 ஆவது வயதில் மன்மோகன் துடு இறந்தார்.

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1922 பிறப்புகள்
பகுப்பு:2007 இறப்புகள்
பகுப்பு:இந்திய அரசியல்வாதிகள்
பகுப்பு:ஒடிசா நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
இரிபுநாத் சேத்

**இரிபுநாத் சேத்** (Ripunath Seth) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு அக்டோபர் மாதம் 27 ஆம் தேதியன்று இவர் பிறந்தார். 1995 ஆம் ஆண்டு முதல் 2000 ஆம் ஆண்டு வரை ஒடிசா சட்டமன்றத்தில் இந்திய தேசிய காங்கிரசு கட்சியின் உறுப்பினராக இவர் செயல்பட்டார். 2022  ஆம் ஆண்டு மார்ச்சு மாதம் 27 ஆம் தேதியன்று இரிபுநாத் சேத் தனது 63 ஆம் வயதில் காலமானார். 

## மேற்கோள்கள்

பகுப்பு:1958 பிறப்புகள்
பகுப்பு:2022 இறப்புகள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா நபர்கள்
உலூனா 23

**உலூனா 23** (***Luna 23 )*** என்பது சோவியத்  ஒன்றியத்தால் உருவாக்கப்பட்ட லூனா திட்டத்தின் ஆளில்லா விண்வெளிப் பயணமாகும்.

உலூனா 23 என்பது சோவியத் நிலாத் தரையிறங்கிப் பயணமாகும் , இது *நிலாப்* பதக்கூறுகளைப் புவிக்குக்  கொணரும் நோக்கில் இருந்தது. புரோட்டான் - கே / டி மூலம்  நிலாவுக்கு ஏவப்பட்ட விண்கலம் அதன் பக்கத்தில் முன்கூட்டியே சாய்ந்து , மேற் கிறிசியத்தில் தரையிறங்கியபோது  சிதைவுற்றது. பக்கூறு திரட்டும்  எந்திரம் செயல்பட முடியவில்லை. மேலும்  பத்க்கூறுகள் எதுவும் புவிக்குக் கொணரப்படவில்லை. தரையிறங்கி  நிலாவில் இறங்கிய பின்னர் மூன்று நாட்களுக்குத் தகவல் பரிமாற்றத்தைத் தொடர்ந்தது. 1976 ஆம் ஆண்டில்  உலூனா 24 பல நூறு மீட்டர் தொலைவில் தரையிறங்கி வெற்றிகரமாக பதக்கூறுகளைப் புவிக்குத்திருப்பி அனுப்பியது. 2010 KQ என்ற சிறுகோள் போன்ற பொருள் உலூனா 23 தொகுதியை ஏவிய பின்னர் பிரிந்த ஏவூர்தி என்று நம்பப்படுகிறது.

உலூனா 23 என்பது நிலாவி*ன்* மேற்பரப்பின் ஆழமான அகட்டுப் பதக்கூறைக் கொணர வடிவமைக்கப்பட்ட முதல் நிலாப் பதக்கூறு மாதிரி திரும்பும் விண்கலமாகும் (எனவே குறியீடு  யே - 8 - 5 இல் இருந்து யே - 8 முதல் 5 எம் வரை என மாற்றப்பட்டது ).  உலூனா 16 மற்றும் உ லூனா 20 ஆகியவை 0.3 மீட்டர் ஆழத்திலிருந்து அதக்கூறுகளை திருப்பி அனுப்பியபோது , புதிய விண்கலம் 2.5 மீட்டர் வரை தோண்ட வடிவமைக்கப்பட்டுள்ளது. அக்டோபர் 31 அன்று நடுவழித் திருத்தத்திற்குப் பிறகு உலூனா 23 1974,நவம்பர் 2, அன்று நிலாவை*ச்* சுற்றி வந்தது. வட்டணை அளவுருக்கள் 104 × 94 கிலோமீட்டர் 138 ′ சாய்வில் இருந்தன. வட்டணையில் மேலும் பல மாற்றங்களைத் தொடர்ந்து , விண்கலம் நவம்பர் 6  அன்ரு நிலா மேற்பரப்பில் இறங்கி , மேற் கிறிசியத்தின் தெற்குப் பகுதியில் தரையிறங்கியது. தரையிறங்கிய ஆயத்தொலைவுகள் 13 வடக்கு அகலாங்கு 62 கிழக்கு  நெட்டாங்கு ஆகும். தரையிறங்கும் போது தரையிறங்கியின் துளையிடும் கருவி சதைவடைந்தது , இது நிலா மண் எடுத்துக்கொண்டு  புவிக்குத் திரும்பும் முதன்மைப் பணியை நிறைவேற்றுவதைத் தடுத்தது. நிலையான தரையிறங்கியுடன் வரையறுக்கப்பட்ட அறிவியல் ஆய்வு திட்டத்தை நடத்த  அறிவியலாளர்கள் ஒரு தற்காலிக திட்டத்தை உருவாக்கினர். கட்டுப்பாட்டாளர்கள் 1974 நவம்பர் 9  அன்றுவரை விண்கலத்துடன் தகவல் தொடர்பைப் பெற்றனர்.

நாசா  நிலா கண்காணிப்புச்  சுற்றுகலன் எடுத்த உயர் பிரிதிறன் கொண்ட வட்டணை நிழற்படங்கள் மார்ச் 2012 இல் வெளியிடப்பட்டன.   உலூனா 23 விண்கலம் *நிலா* மேற்பரப்பில் அதன் பக்கத்தில் கிடப்பதைக் காட்டியது.  தரையிறங்கும் போது விண்கலம் பெயரளவு செங்குத்து மற்றும் / அல்லது கிடைமட்ட வேகங்களை விட  கூடுதல் வேகத்தில் இருந்ததால் தரையிறங்க  முன்கூட்டியே நகர்ந்தது.

## பண்பாட்டில்
2007 பயோவேர் மாசு எப்பெக்ட்டு எனும் காணொலி விளையாட்டு நிறுவனம் இந்த விண்கலத்தின் சிதைந்த எச்சங்களை புவி நிலாவின் அணுகக்கூடிய பகுதிகளில் காட்டியது. இவை தற்போக்குப் பரவல் பொருட்களுக்காக காப்பாற்றப்படலாம்.

## மேலும் காண்க

* செயற்கை செயற்கைக்கோள்கள், விண்வெளி ஆய்வுகளின் காலநிரல்
* நிலாவில் உள்ள செயற்கை பொருட்களின் பட்டியல்

## குறிப்புகள்

## வெளி இணைப்புகள்

* ஜாரியா - உலூனா திட்ட காலநிரல்
* நாசா என். எஸ். எஸ். டி. சி  முதன்மை அட்டவணை
பகுப்பு:நிலாவுக்கான பயணத் திட்டங்கள்
பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:விண்வெளித் திட்டங்கள்
அஃப்தாபுத்தின்

**அஃப்தாபுத்தின்** (*Aftabuddin*) இந்தியாவைச் சேர்ந்த ஓர் அரசியல்வாதியாவார். அஃப்தாபுத்தின் முல்லா என்ற பெயராலும் இவர் அறியப்படுகிறார். அசாம் மாநிலத்தைச் சேர்ந்த இந்திய தேசிய காங்கிரசு கட்சியின் அரசியல்வாதியாக செயல்பட்டார். இயலேசுவர் தொகுதியில் வெற்றிபெற்று அசாம் மாநிலத்தின் சட்டமன்றத்தில் ஓர் உறுப்பினராக உள்ளார். 2001 ஆம் ஆண்டு முதல் 2006 ஆம் ஆண்டு  வரை இயலேசுவர் தொகுதியில் அசாம் மாநில சட்டமன்ற உறுப்பினராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாமிய நபர்கள்
எரித்ரோபிஜியா செம்பிட்டத் தில்லான்

**எரித்ரோபிஜியா செம்பிட்டத் தில்லான்** (அறிவியல் பெயர்: *Cecropis daurica erythropygia*) என்பது செம்பிட்டத் தில்லானின் துணையினம் ஆகும். இது இந்தியாவில் காணப்படுகிறது.

## விளக்கம்
எரித்ரோபிஜியா செம்பிட்டத் தில்லானின் உடலின் மேற்பகுதி பளபளப்பான ஆழ்ந்த நீல நிறத்தில் இருக்கும். இதன் பிடரியில் செம்புழுப்புக் கறையைக் கொண்டதாகவும், பிட்டம் சிவந்த பழுப்பு நிறமாகவும் இருக்கும். இப்பறவை பறக்கும்போது இதன் பிட்டத்தில் உள்ள செம்பழுப்பு நன்றாகத் தெரியும். இதன் வால் நன்கு பிளவு பட்டதாக இருக்கும். உடலின் அடிப்பகுதி செம்மை தோய்ந்த வெண்மையாகச் சிறிய கரும் பழுப்புக் கோடுகள் நிறைந்ததாகக் காணப்படும்.      

## நடத்தை
இப்பறவை இந்தியாவில் பரவலாக காணப்படுகிறது. குறிப்பாக தென்னிந்தியா முழுவதும் காணப்படும். குளிர் காலத்தில் மிகுதியாகவும் மற்ற பருவங்களில் ஓரளவும் காண இயலும். இவற்றின் பழக்கவழக்கம் பிற தகைவிலான்களைப் போலவே ஆகும். இது உழவாரக் குருவி, புகைக் கறுப்பு நெடும்பாறைத் தகைவிலான் போன்றவற்றோடு சேர்ந்து மலைப் பள்ளத்தாகுகளில் திரியும்.   

## இனப்பெருக்கம்
எரித்ரோபிஜியா செம்பிட்டத் தில்லானின் பெப்ரவரி முதல் ஏப்ரல் வரை இனப்பெருக்கம் செய்கிறது. இது பாறைகளின் அடிப்பக்கம், பாலங்கள், வீட்டு முற்றம் ஆகியவற்றில் மண் உருண்டைகளைக் கொண்டு கோப்பை போல கூட்டினை அமைத்து அதில் நீண்ட் நுழைவாயிலையும் அமைக்கிறது. கூட்டில் மூன்று அல்லது நான்கு ஐந்து வரையிலான முட்டைகளை இடும். இதன் முட்டை வெண்மையாக எந்தக் கறைகளும் இன்றிக் காணப்படும். கூடு கட்டுவது, அடைக்காப்பது, குஞ்சுகளைப் பராமரிப்பது போன்ற்றறை ஆணும் பெண்ணும் இணைந்து மேற்கொள்கின்றன.   

## மேற்கோள்கள்

பகுப்பு:தகைவிலான்கள்
பகுப்பு:தென்னிந்தியப் பறவைகள்
புரு (வேத காலப் பழங்குடியினம்)

**புரு** (Puru) என்பவர்கள் ஓர் இருக்கு வேத காலப் பழங்குடியினம் அல்லது பழங்குடியினங்களின் கூட்டமைப்பு ஆவர். இவர்கள் அண். பொ. ஊ. மு. 1700 முதல் பொ. ஊ. மு. 1400 வரையிலான காலத்தில் அமைந்திருந்தனர். புரு பழங்குடியினத்தில் பல்வேறு பிரிவுகள் இருந்தன. அவற்றில் ஒரு பிரிவினர் பாரதர்கள் ஆவர். பெரும்பாலான இருக்கு வேதத்தில் இரு முக்கியமான பழங்குடியினங்களாகப் புருக்களும், பாரதர்களும் திகழ்கின்றனர். பாரதர்களின் மன்னர் சுதாசுவுக்கு எதிராகப் பல பிற குழுக்களைப் புருக்கள் கூட்டணி வைத்து எதிர்த்தனர். ஆனால், பத்து மன்னர்களின் போரில் தோற்கடிக்கப்பட்டனர்.
## இதனையும் காண்க
* புரு
## மேற்கோள்கள்

* 
* 
பகுப்பு:இந்தோ ஆரிய மக்கள்
பகுப்பு:பண்டைய இந்திய இனக்குழுக்கள்
ஏட்ரியன் ஓல்சுடொக்

**ஏட்ரியன் ஓல்சுடொக்** அல்லது **ஏட்ரியன் ஹோல்ட்ஸ்டாக்** (Adrian Holdstock, பிறப்பு: ஏப்ரல் 27, 1970) ஒரு தென்னாப்பிரிக்கத் துடுப்பாட்ட நடுவர் மற்றும் முன்னாள் துடுப்பாட்ட வீரர் ஆவார். இவர் இப்போது பன்னாட்டுத் துடுப்பாட்ட நடுவராக பணியாற்றுகிறார். இவர் கிரிக்கெட் தென்னாப்பிரிக்காவின் முதல் தரப் போட்டிகளுக்கான நடுவர் குழுவின் அங்கத்தவராக உள்ளார்.

## தொழில்
ஓல்சுடொக் 1989 மற்றும் 1993 க்கு இடையில் மேற்கு மாகாணத்திற்காக விளையாடினார். அதற்கு முன்பு போலண்ட் அணிக்காக 1993 மற்றும் 1995 இல் விளையாடினார்   2006 இல் பட்டியல் அ துடுப்பாட்ட நடுவராக அறிமுகமான இவர் 2007 இல் முதல் தரத் துடுப்பாட்ட நடுவராக அறிமுகமானார் 

2011 இல், ஓல்சுடொக் பன்னாட்டு இருபது20 போட்டி நடுவராக அறிமுகமானார். அவர் 2013 இல் மூன்று பன்னாட்டு ஒருநாள் போட்டிகளில் நடுவராக இருந்தார்  சனவரி 2020 இல், தென்னாப்பிரிக்காவில் 2020 ஆம் ஆண்டு 19 வயதுக்குட்பட்டோருக்கான துடுப்பாட்ட உலகக் கோப்பை போட்டிக்கான பதினாறு நடுவர்களில் ஒருவராக அவர் பெயரிடப்பட்டார்.

26 டிசம்பர் 2020 அன்று, தென்னாப்பிரிக்காவுக்கும் இலங்கைக்கும் இடையிலான முதல் தேர்வுப் போட்டியில், ஓல்சுடொக் தேர்வுப் போட்டி நடுவராக அறிமுகமானார்.

2021 ஐசிசி ஆண்கள் இ20 உலகக் கோப்பைக்கான போட்டி நடுவர்களில் ஒருவராக அவர் தேர்ந்தெடுக்கப்பட்டார். மார்ச் 2023 இல், அலீம் தார் குழுவிலிருந்து வெளியேறியதை அடுத்து, பன்னாட்டுத் துடுப்பாட்ட அவையின் மேற்தட்டு நடுவர்கள் குழுவில் ஓல்சுடொக்கும் பாகிஸ்தானைச் சேர்ந்த மற்றும் அசான் ராசாவும் சேர்க்கப்பட்டனர்.

## மேற்கோள்கள்


பகுப்பு:தென்னாபிரிக்கத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1970 பிறப்புகள்
குள்ள பூக்கொத்தி

**குள்ள பூக்கொத்தி** (*Pygmy flowerpecker*)(*டைகேயம் பிக்மேயம்*) என்பது டைகேயிடே குடும்பத்தில் உள்ள ஒரு வகை பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும்.

இதன் இயற்கையான வாழ்விடம் வெப்பமண்டல ஈரமான தாழ் நிலக் காடுகள் மற்றும் வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:பூங்கொத்தி
சாகுரா மாலிக்கு

**சாகுரா மாலிக்கு** (*Sahura Mallick*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் 1974, 1980 மற்றும் 1995 ஆம் ஆண்டுகளில் ஒரிசா சட்டமன்ற உறுப்பினராகத் தேர்ந்தெடுக்கப்பட்டார்.  சாகுரா மாலிக்கு 2019 ஆம் ஆண்டு ஆகத்து மாதம் தனது 85 வயதில் இறந்தார்.
## மேற்கோள்கள்

பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2019 இறப்புகள்
பகுப்பு:ஒடிசா நபர்கள்
ஐந்து கண்கள் கூட்டணி

**ஐந்து கண்கள்** (Five Eyes அல்லது FVEY) என்பது ஆத்திரேலியா, கனடா, நியூசிலாந்து, ஐக்கிய இராச்சியம் மற்றும் ஐக்கிய அமெரிக்கா ஆகிய நாடுகளை உள்ளடக்கிய ஓர் உளவுக் கூட்டணியாகும். இந்த நாடுகள் ஐக்கிய இராச்சியம் மற்றும் ஐக்கிய அமெரிக்கா இடையேயான ஒப்பந்தத்திற்கு தரப்பினர்களாக அமைந்துள்ளன. இந்த ஒப்பந்தமானது உளவுத் தகவல்களில் கூட்டு ஒத்துழைப்புக்காக ஏற்படுத்தப்பட்டதாகும். அலுவல்பூர்வமற்ற வகையில் ஐந்து கண்கள் என்பது இந்த நாடுகளின் உளவு அமைப்புகளின் குழுவை குறிக்கவும் பயன்படுத்தப்படுகிறது.

## மேற்கோள்கள்

பகுப்பு:உளவு அமைப்புகள்
மாதவ்ராவ் பட்டீல்

**மாதவ்ராவ் பட்டீல்** (Madhavrao Patil)  ஓர் இந்திய அரசியல்வாதி ஆவார். இந்திய தேசிய காங்கிரசுக் கட்சியின் சார்பாக இந்திய அரசின் கீழவையான மக்களவைக்குத் தேரந்தெடுக்கப்பட்டார். இவர் 1999 ஆம் ஆண்டில் தேசியவாத காங்கிரசுக் கட்சியில் இணைந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1940 பிறப்புகள்
பகுப்பு:2020 இறப்புகள்
ஜான் ஹார்ட்லி துராண்ட்

**ஜான் ஹார்ட்லி துராண்ட்** (*John Hartley Durrant*, 10 சனவரி 1863&ndash;18 சனவரி 1928) என்பவர் ஓர் ஆங்கிலேயப் பூச்சியியலாளர் ஆவார். இவர் செதிலிறக்கையினங்களில் சிறப்பு ஆய்வுகளை மேற்கொண்டவர் ஆவார். இவர் அரச பூச்சியியல் சங்கத்தின் ஆய்வாளராகப் பணியாற்றியுள்ளார்.

துராண்ட் இங்கிலாந்தில் இட்ச்சின் என்ற இடத்தில் 1863 இல் பிறந்தார். இவர் உயிரியல் பெயரிடல் முறைமையில் ஆளுமை செலுத்தினார். வால்சிங்கம் பிரபு தாமசு டி கிரேயின் செயலாளராகப் பணியாற்றி, அவரது சேகரிப்புகளுக்குப் பொறுப்பாளராக இருந்தார். இவை இலண்டன் இயற்கை வரலாற்று அருங்காட்சியகத்திற்கு விடப்பட்டபோது, அவற்றைத் தொடர்ந்து பராமரிக்க வால்சிங்கம் துராண்டிற்கு நிதி வழங்கினார். துராண்ட் லயனல் வால்ட்டர் ரோத்சுசைல்டுடன் இணைந்து, *பிரித்தானியப் பறவையியல் வல்லுநர்கள் ஒன்றியத்தின் செதிலிறக்கையினங்கள்*, தெற்கு டச்சு நியூ கினியில் உள்ள பனி மலைகளில் வோலசுத்தன் பயணங்கள் பற்றிய பல அறிவியல் கட்டுரைகளை எழுதியுள்ளார்.

இவரது சேகரிப்புகள் இலண்டனில் உள்ள இயற்கை வரலாற்று அருங்காட்சியகம், ஆக்ஸ்போர்டு பல்கலைக்கழக இயற்கை வரலாற்று அருங்காட்சியகத்தில் உள்ள ஹோப் துறை ஆகியவற்றிற்கு இடையே பிரிக்கப்பட்டுள்ளன.

## உசாத்துணைகள்
*Anonym (1928). [Durrant, J. H.]  *Entomologist's Monthly Magazine*. (3) 64 67.
*Busck, A. (1928). [Durrant, J. H.]  *Proceedings of the Entomological Society of Washington*. 30 40.
*Collin, J. E. (1929). [Durrant, J. H.] *Proceedings of the  Entomological Society of London*.
*Tams, W. H. T. (1928). [Durrant, J. H.] *Nature*. 121 214-215.

பகுப்பு:1863 பிறப்புகள்
பகுப்பு:1928 இறப்புகள்
பகுப்பு:பிரித்தானியப் பூச்சியியலாளர்கள்
நார்மன் கட்லர்

**நார்மன் கட்லர்** (Norman cutler) (பிறப்பு : 10 மே 1949) அமெரிக்காவைச் சேர்ந்த தமிழ்ப் பேராசிரியர் ஆவார்.  சிகாகோ பல்கலைக்கழகத்தில் செவ்வியல்காலத் தமிழ் இலக்கியம் மற்றும் இடைக்காலத் தமிழ் இலக்கியம் ஆகியவற்றில் ஆய்வுப் பணிகளைச் செய்தவர். சிகாகோ பல்கலைக்கழகத்தில் பேராசிரியராக இருந்த ஏ.கே.ராமானுஜத்திடம் தமிழ் கற்றவர்.  24 பிப்ரவரி 2002 அன்று தனது 52 வயதில் காலமானார்.

இவரைக் கௌரவிக்கும் வகையில் சிகாகோ பல்கலைக்கழகம் 2007இல் நடத்திய "முதலாம் தெற்காசிய இலக்கியம் பற்றிய இரண்டு ஆண்டுகளுக்கு ஒருமுறை நார்மன் கட்லர் மாநாட்டிற்கு"  (The first biennial Norman cutler conference on South Asia literature)  இவர் பெயரைச் சூட்டியது.

## மேற்கோள்கள்

பகுப்பு:1949 பிறப்புகள்
திருவரங்கத் திருவாயிரம்

**திருவரங்கத் திருவாயிரம்** '''வண்ணச்சரபம் தண்டபாணி சுவாமி'''களால் இயற்றப்பட்ட ஒரு நூல். திருவரங்கம், காவிரி கொள்ளிடத்திற்கு இடையிலான வைணவத் திருத்தலம். இங்கு கோயில் கொண்ட இறைவனைப் பற்றிப் பாடப்பெற்ற நூல் இதுவாகும்.

தலங்கள் பற்றியும் கடவுளர் பற்றியும் ஆயிரம் என்னும் பெயரிலான நூல்கள் வண்ணச்சரபம் தண்டபாணி சுவாமிகளால் பல இயற்றப்பட்டுள்ளன. தலங்கள் பற்றிச் சுவாமிகள் பாடியனவாகத் தில்லைத் திருவாயிரம், பழனித் திருவாயிரம்,  திருவரங்கத் திருவாயிரம் ஆகியன கிடைக்கின்றன. கடவுளர் பற்றி இவர் பாடியனவாகக் கணபதி ஆயிரம், சக்தி ஆயிரம், முருகன் ஆயிரம், சிவபெருமான் ஆயிரம், திருமால் ஆயிரம், ஞாயிறு ஆயிரம் ஆகியன கிடைக்கின்றன. தலஞ்சார் ஆயிரமாக திருவரங்கத் திருவாயிரம் அமைந்துள்ளது. 

சிற்றிலக்கிய வகைகளும் யாப்பு வகைகளும் கலந்து அமைந்த தொகுப்பாகிய ஆயிரம் என்னும் இலக்கிய வகையாக இதனைக் கருதலாம்.

வெண்பாவந்தாதி, சீரங்க நாராயண சதகம், பசுக்காப்பு மாலை, காட்சிப்பத்து போன்ற இலக்கிய வகைமைகள் பல இந்நூலில் உள்ளன.

## மேற்கோள்


பகுப்பு:நூல்கள்
பகுப்பு:புலவர்கள்
பகுப்பு:வைணவ நூல்கள்
மஞ்சள் நிறப் பூங்கொத்தி

**மஞ்சள் நிறப் பூங்கொத்தி** (*Yellow-sided flowerpecker*)*Dicaeum aureolimbatum*)(*டைகேயம் ஆரியோலிம்பாட்டம்*) என்பது டைகேயிடே குடும்பத்தில் உள்ள பறவை சிற்றினமாகும். இது இந்தோனேசியாவில் உள்ள சுலவேசி மற்றும் அதனை ஒட்டிய தீவுகளில் காணப்படும் அகணிய உயிரி ஆகும்.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## படங்கள்

File:Cabai Panggul-kuning.JPG |சுலவேசியில் உள்ள நாரெம்புன்கானில்
File:Dicaeum aureolimbatum (juv.).JPG |இளம் உயிரி


## மேற்கோள்கள்

பகுப்பு:பூங்கொத்தி
இராதாராணி பாண்டா

**இராதாராணி பாண்டா** (Radharani Panda)ஒடிசா மாநிலத்தைச் சேர்ந்த ஓர் இந்திய அரசியல்வாதி ஆவார். இவர் பாரதீய ஜனதா கட்சியின் சார்பில் தேர்ந்தெடுக்கப்பட்டு, 2014 முதல் 2019 வரை  ஒடிசா சட்ட மன்றத்தில் சட்டமன்ற உறுப்பினராக இருந்தார். 2022 ஆம் ஆண்டில் நடைபெற்ற இந்தியபொதுத் தேர்தலில் ஒடிசாவின் பிரஜாராஜ் நகர் சடமன்றத் தொகுதியில் பாரதீய ஜனதாக் கட்சியின் சார்பில் போட்டியிட்டார்.

## மேற்கோள்கள்

பகுப்பு:இந்திய அரசியல்வாதிகள்
காலிஸ்தான் புலிப் படை

**காலிஸ்தான் புலிப்படை** (  *Khalistan Tiger Force*  ) என்பது காலிஸ்தான் இயக்கத்தின் ஒரு தீவிரவாத அமைப்பாகும் . இந்த இயக்கம் பிப்ரவரி 2023 இல், இந்திய அரசாங்கத்தால் பயங்கரவாத இயக்கமாக அறிவிகபட்டது 

மே 2023 இல், இந்தியாவின் தேசிய புலனாய்வு அமைப்பு (என்ஐஏ) டெல்லியில் உள்ள இந்திரா காந்தி சர்வதேச விமான நிலையத்தில் தேடப்படும் இரண்டு நபர்களை கைது செய்தது, அவர்கள் கனடாவை தளமாகக் கொண்ட காலிஸ்தான் புலிப்படையின் "தனிப்பட்ட பயங்கரவாதி" என அர்ஷ்தீப் சிங்கின் நெருங்கிய உதவியாளர்களாக இருந்தனர்.  ஜூன் 2023 இல், **காலிஸ்தான் புலிப்படை** செயல்பாட்டாளர்களின் நெருங்கிய உதவியாளர் என்று கூறப்படும் ககன்தீப் சிங்கை தேசிய புலனாய்வு அமைப்பு கைது செய்தது.  ககன்தீப் சிங் முன்பு ஜூலை 2021 இல் கைது செய்யப்பட்டார் 

## சான்றுகள்
பகுப்பு:சீக்கிய அரசியல்
பகுப்பு:காலிஸ்தான் இயக்கம்
பகுப்பு:இந்தியாவில் தடைசெய்யப்பட்ட அமைப்புகள்
பகுப்பு:சீக்கியத் தீவிரவாதம்
பகுப்பு:சீக்கிய தீவிரவாத அமைப்புகள்
நிதோ பவித்ரா

**நிதோ பவித்ரா** (*Nido Pavitra*) என்பவர் இந்திய அரசியல்வாதி ஆவார். இவர் காங்கரசுக் கட்சியைச் சார்ந்தவர். அருணாச்சலப் பிரதேச சட்டமன்ற உறுப்பினராகவும்  சுகாதாரம் மற்றும் குடும்ப நலவாழ்வுத்துறைக்கான நாடாளுமன்றச் செயலாளராகவும் பணியாற்றினார்.இவரின் மகன் நிதோ தனியம் கொலைக் குற்றம் சாட்டப்பட்டவர்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
சு. நடராசன்

**சு. நடராஜன்** (*S. Natarajan*)(பிறப்பு 10 மே, 1924) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். தஞ்சாவூர் மாவட்டத்தினைச் சேர்ந்த இவர், 1971 1977, 1980 ஆகிய ஆண்டுகளில் நடைபெற்ற தஞ்சாவூர் சட்டமன்றத் தொகுதிக்கான தேர்தலில் திராவிட முன்னேற்றக் கழகம் சார்பில் போட்டியிட்டு மூன்றுமுறை உறுப்பினராகத் தேர்ந்தெடுக்கப்பட்டுள்ளார்.

## தேர்தல் செயல்பாடு
### 1971

### 1977

### 1980

## மேற்கோள்கள்

பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
ஆனந்தன் குணசேகரன்

**ஆனந்தன் குணசேகரன்** (*Anandan Gunasekaran*) இந்தியாவைச் சேர்ந்த ஒரு தடகள விளையாட்டு வீரராவார். 1967 ஆண்டு மார்ச் 18 ஆம் நாளன்று இவர் தமிழ்நாட்டின் கும்பகோணம் நகரத்தில் பிறந்தார். பாரா-தடகள ஓட்டப்பந்தய வீரரான இவர் டி64 பிரிவில் ஆடவர் 100மீ, 200மீ மற்றும் 400மீ போட்டிகளில் பங்கேற்கிறார். பல பன்னாட்டு போட்டிகளில் இவர் இந்தியாவின் சார்பாக பங்கேற்று விளையாடி வருகிறார். 2018 ஆம் ஆண்டு அக்டோபர மாதம்  இந்தோனேசியாவின் ஜகார்த்தாவில் நடைபெற்ற ஆசிய பாரா விளையாட்டில் 400 மீட்டர் ஓட்டப்பந்தயத்தில் வெள்ளி பதக்கமும்  200 மீட்டர் ஓட்டப்பந்தயத்தில் வெண்கலப் பதக்கமும் வென்றார். சீனாவின் ஊகான் நகரத்தில் 2019 ஆம் ஆண்டு நடைபெற்ற இராணுவ உலக விளையாட்டு போட்டிகளில் 3 தங்கப் பதக்கங்களை வென்ற நாட்டின் முதல் தடகள வீரர் என்று ஆனந்தன் குணசேகரன் அறியப்படுகிறார்.

## மேஏற்கோள்கள்

பகுப்பு:வாழும் மக்கள்
பகுப்பு:1987 பிறப்புகள்
பகுப்பு:இந்திய விளையாட்டு வீரர்கள்
பகுப்பு:தமிழக விளையாட்டு வீரர்கள்
நுண்விலங்குகள்

**நுண்விலங்குகள்** (Animalcule) என்பது இலத்தின் மொழியில் சிறிய விலங்குகள் என்று பொருள். பாக்டீரியா, புரோட்டோசோவான்கள் மற்றும் மிகச் சிறிய விலங்குகளை உள்ளடக்கிய நுண்ணிய உயிரினங்களுக்கான தொன்மையான சொல் இதுவாகும். 17ஆம் நூற்றாண்டின் இடச்சு அறிவியலாளர் ஆன்டன் வான் லீவன்ஹூக் மழைநீரில் காணப்பட்ட நுண்ணுயிரிகளைக் குறிக்க இந்த வார்த்தையினைப் பயன்படுத்தினார்.

நன்கு அறியப்பட்ட நுண்விலங்குகளின் வகைகள் பின்வருமாறு கொடுக்கப்பட்டுள்ளன.

* *ஆக்டினோப்ரிசு* மற்றும் பிற கீலியோசோவா, சூரிய நுண்விலங்குகள் என அழைக்கப்படுகின்றன.
* *அமீபாப்ரோடியசு* புரோட்டியசு நுண்விலங்குகள் என்று அழைக்கப்படுகிறது.
* *நோக்டிலூகா சிண்டிலன்சு*, பொதுவாக கடல் பிரகாசங்கள் என்று அழைக்கப்படுகிறது.
* *பாராமீசியம்*, செருப்பு நுண்விலங்கு என்று அழைக்கப்படுகிறது.
* *ரோட்டிபர்கள்*, சக்கர நுண்விலங்குகள் என்று அழைக்கப்படுகின்றன.
* *இசுடென்டர்*, ஊதுகொம்பு நுண்விலங்கு  என்று அழைக்கப்படுகிறது.
* *[[வெர்டிசெல்லா|வோர்டிசெல்லா]]* மற்றும் பிற பெரிட்ரிச்கள், மணி நுண்விலங்குகள் என அழைக்கப்படுகின்றன.

மார்கஸ் வர்ரோவின் *ரேரம் ரஸ்டிகாரம் லிப்ரி ட்ரெஸ்ஸிலிருந்து* இந்த மொழிபெயர்ப்பின் அடையாளமாக, கி.மு. 30க்கு முன்பே இந்த கருத்து முன்மொழியப்பட்டதாகத் தெரிகிறது.மேலே கூறப்பட்ட காரணங்களாலும், கண்ணுக்குப் புலப்படாத சில நுண்ணிய விலங்குகள் சதுப்பு நிலங்கள் காணப்பட்டால் அங்கு இனப்பெருக்கம் செய்து, காற்றினால் பரவி, வாய் மற்றும் மூக்கு வழியாக உடலின் உட்புறத்தை அடைவதை கவனிக்கவேண்டும், ஏனெனில், இதனால் உண்டாகும் நோய்களிலிருந்து விடுபடுவது கடினமாக இருக்கும்.17ஆம் நூற்றாண்டில் ராயல் சொசைட்டியின் முதல் செயலாளரும், *[[அரச கழகத்தின் மெய்யியல் இதழ்|தத்துவ பரிவர்த்தனைகளின்]]* நிறுவன ஆசிரியருமான ஹென்றி ஓல்டன்பர்க் கண்டுபிடித்த நுண்ணுயிரிகளை விவரிக்க வான் லீவென்ஹோக் பயன்படுத்திய இடச்சு வார்த்தைகளை மொழிபெயர்க்கவும் இந்த வார்த்தை பயன்படுத்தப்பட்டது. 

கில்பர்ட் மற்றும் சல்லிவனின் *தி பைரேட்ஸ் ஆப் பென்சான்சில்*, இந்த சொல் தலைமை தளபதி சாங் என்ற பெயரடை வடிவத்தில் தோன்றுகிறது. இதில் தளபதி இசுடான்லி 'எனக்கு நுண்விலங்குகளின் அறிவியல் பெயர்கள் தெரியும்’ எனப் பாடுகிறார்.

இந்தச் சொல் குறைந்தபட்சம் 1879ஆம் ஆண்டின் பிற்பகுதியிலிருந்து தொடர்ந்து இருந்து வருகின்றது.

## மேற்கோள்கள்


## மேலும் காண்க
* வான் லீவென்ஹோக்கின் நுண்ணுயிர் வாழ்வின் நுண்ணிய கண்டுபிடிப்பு (நுண்ணுயிர்கள்)

பகுப்பு:விலங்கியல்
பகுப்பு:இலத்தீன் வார்த்தைகளைக் கொண்ட கட்டுரைகள்
பால்யகாலசகி

**பால்யகாலசகி** (*Palyakalasaki*) என்பது மலையாள எழுத்தாளரான முகம்மது பஷீர் எழுதிய புதினம் ஆகும். இதனை  மலையாளத்திலிருந்து தமிழில் குளச்சல் யூசுப் என்பவர் மொழிப் பெயர்த்துள்ளார். தோல்வியடைந்த காதலின் கதையான இதில், பஷீரின் சொந்த அனுபவங்களின் சாயலும், இசுலாமியப் பின்புலமும் உள்ளதாக அமைந்துள்ளது.

பால்ய காலத்தில் சிநேகம், பிரேமம், காதல் போன்ற உணர்வுகள் ஓரு குறிப்பிட்ட நபர் மீது ஏற்படுகிறது. ஒளிந்துகொண்டிருக்கும் அக்காதலை எண்ணி அசைபோடும்போது, வாழ்வின் உன்னதத்தை, மகத்துவத்தை, மகிழ்ச்சியை, ஏமாற்றத்தை, பெருவலியை தருவது உளவியல். மஜீது - சுகறா இவ்விருவர்களின் பால்யகால காதல் வாழ்க்கையும், காதல் பிரிவும் இக்கதையில் இடம் பெறுகிறது.

## கதைச் சுருக்கம்
மஜீது – சுகறா – இவ்விருவர்களின்  பால்யகால சேட்டைகள், பள்ளி வாழ்க்கை, தோட்ட வேலைகள், செடி நடுதல், மரமேறி மாம்பழம் பறித்தல் இவற்றிலிருந்து தொடங்குகிறது இவர்களின் கதை. பணக்கார வீட்டுப் பையனான மஜீதுக்கும் ஏழை வெற்றிலை வியாபாரியின் மகள் சுகறாவிற்குமான பால்யகால நட்பு, காதலாக இளம்பருவத்தில் மாறுகிறது. இந்த சமயத்தில் சுகறாவின் தந்தை இறந்துப்போகிறார்.  சுகறாவின் கனவுகள் சிதறடிக்கப்பட்டன. மஜீது தந்தை மீது உள்ள கோபத்தில் தேசாந்திரியாக திரிகிறான். பல வருடங்கள் கழித்து வீட்டிற்கு வரும் மஜீதுக்கு பேரதிர்ச்சியாக, பணக்கார குடும்பம் கடன் காரணமாக ஏழ்மையானதை காண்கிறன். திருமண வயதை கடந்த இரு தங்கைகள், உடல்நிலை சரியில்லாத தந்தை, இதை விட கொடுமை தான் காதலித்த சுகறாவுக்கு திருமணம் ஆகிவிடுகிறது.

வாழ்க்கை சரிவர அமையாததால் வாழ்ந்த வீட்டிற்கு திரும்ப வந்துவிடுகிறான் சுகறா.

சுகாறாவை திருமணம் செய்ய மஜீத்துக்கு ஆசை. ஆனால் குடும்ப சூழ்நிலை, இரு தங்கைகள் திருமணம், தந்தை உடல்நிலை, இது அனைத்தும் சரியான பிறகு திருமணம் செய்துகொள்  என மஜீது தாய் கூறிவிடுகிறார். எனவே  வெளியூருக்கு வேலைக்கு செல்கிறான் மஜீது. புறப்படும் போது சுகறாவிடம் தன் வீட்டுப் பொறுப்புகளை ஒப்படைத்து விட்டுச் செல்கிறான். பேருந்தில் ஏறும் போது சுகறா மஜீதிடம் ஏதோ சொல்ல முயற்சி செய்கிறாள் அதற்குள் பேருந்து புறப்பட்டு விட்டது .
வெளியூரில்  வேலைசெய்து கொண்டிருந்தபோது எதிர்பாராத விதமாக மஜீது தனது வலது காலை இழக்கிறான். அதனால் அவனது வேலை பறிபோனது . இறுதியாக ஒற்றைக் காலோடு ஒரு உணவு விடுதியில் பாத்திரம் கழுவும் வேலை செய்கிறான். ஒருநாள் காலை வேளையில் வீட்டில் இருந்து கடிதம் வருகிறது. அக்கடிதத்தில் சுகறா இறந்துவிட்டதாக தகவல் வகிறது. அக்கடிதத்தை வாசிக்கும் போது உலகமே அமைதியாக மாறிவிட்டது போல இருந்தது. தனது வாழ்க்கையே முடிந்து விட்டது போல எண்ணுகிறான். பின்பு தனது குடும்பம் தன்னை நம்பி உள்ளதை உணர்ந்து. தன் வாழ்க்கையே தொடருகிறான் மஜீது. "சுகறா கடைசியாக சொல்ல நினைத்தது எதுவாக இருக்கும்?" என்ற மஜீதின் எண்ணத்தோடு கதை முடிகிறது.

## திரைப்படங்கள்
இந்தப் புதினத்தினை தழுவி எடுக்கப்பட்ட திரைப்படங்கள்
* பால்யகாலசகி (1967) பிரேம் நசீர் மஜீத்தாகவும் ஷீலா சுகாறாவாகவும் நடிக்க, ஜெ. சசிகுமார் இயக்குநர். 
* பால்யகாலசகி (2014) மம்மூட்டி மஜீத்தாகவும் இஷா தல்வார் சுகாறாவாகவும் நடிக்க, புரமீத் பையானூர் இயக்கிய திரைப்படம்.

## மேற்கோள்கள்

பகுப்பு:மலையாளப் புதினங்கள்
பகுப்பு:திரைப்படமாக்கப்பட்ட இந்தியப் புதினங்கள்
கடாபி அரங்கம்

thumb| கடாபி மைதானத்தின் வெளிப்புறக் காட்சி.
**கடாபி அரங்கம்** (  ) முன்பு **லாகூர் அரங்கம்** என அழைக்கப்பட்ட இந்த அரங்கம்பாகிஸ்தானின் பஞ்சாப் மாகாணம், லாகூரில் உள்ள ஒரு துடுப்பாட்ட மைதானமாகும். இது பாகித்தான் துடுப்பாட்ட வாரியத்திற்குச்  சொந்தமானது.  27,000 கொள்ளளவு கொண்ட இது பாகிஸ்தானின் நான்காவது பெரிய துடுப்பாட்ட மைதானமாகும் . இது பாகித்தான் சூப்பர் லீக்கில் லாகூர் கலாண்டர்ஸின் சொந்த மைதானமாகும்.   கடாபி அரங்கம் பாக்கித்தானில் முதன்முதலில் நவீன ஒளிவிளக்குகளுடன் அதன் சொந்த அவசரதேவை மின் பிறப்பாக்கிகளுடன் பொருத்தப்பட்டது.  பாகித்தான் துடுப்பாட்ட வாரியத்தின் தலைமையகம் கடாபி மைதானத்தில் அமைந்துள்ளது, இதனால் இது பாகிஸ்தான் தேசிய துடுப்பாட்ட அணியின் தாயகமாக விளங்குகிறது. 

இது உருசியாவில் பிறந்த பாகித்தானிய கட்டிடக் கலைஞரும் கட்டடப் பொறியியலாளருமான நசுரெதின் முராத்-கான் என்பவரால் வடிவமைக்கப்பட்டு மியான் அப்துல் காலிக் நிறுவனத்தால் 1959 இல் கட்டப்பட்டது. 1996 துடுப்பாட்ட உலகக் கோப்பை இறுதிப் போட்டியை நடத்தியபோது இந்த மைதானம் புதுப்பிக்கப்பட்டது. 

பாகிஸ்தானின் உள்நாட்டு மற்றும் சர்வதேசப் போட்டிகளுக்கு மேலதிகமாக, கடாபி அரங்கம் பாகிஸ்தான் சூப்பர் லீக்கின் பல போட்டிகளையும் நடத்தியது. முதலாவது 2017 பதிப்பின் இறுதிப் போட்டியாகும்.   மார்ச் 2022 இல், பிசிபி நிதி காரணங்களுக்காக கடாபி அரங்கத்தின் பெயரை புதிய அனுசரணையாளரின் பெயருக்கு மாற்றுவதற்கான செயல்முறையைத் தொடங்கியது. 

## போட்டித் தரவுகள்

### தேர்வுத்துடுப்பாட்டம்

* **அதிகபட்ச அணி ஓட்டங்கள்** : 699/5, 1989 இல் இந்தியாவுக்கு எதிராக பாகிஸ்தானால் 

* **குறைந்தபட்ச அணி ஓட்டங்கள்:**  73, 2002 இல் பாகிஸ்தானுக்கு எதிராக நியூசிலாந்து. 
* **அதிகபட்ச தனிநபர் ஓட்டங்கள்** : 2002 இல் நியூசிலாந்துக்கு எதிராக இன்சமாம்-உல்-ஹக்கால்  329. 

### ஒருநாள் பன்னாட்டுப் போட்டி

* **அதிகபட்ச அணி மொத்தம்** : 375/3, சிம்பாப்வேக்கு எதிராக பாகிஸ்தான், 26 மே 2015. 
* **குறைந்தபட்ச அணி ஓட்டங்கள்** : 75, இலங்கைக்கு எதிராக பாகிஸ்தான், 22 ஜனவரி 2009. 
* **அதிகபட்ச தனிநபர் ஓட்டங்கள்** : 139*, இந்தியாவுக்கு எதிராக இஜாஸ் அகமது, 2 அக்டோபர் 1997. 

### பன்னாட்டு இருபது20

* **அதிகபட்ச அணி ஓட்டங்கள்** : 209/3, பாகிஸ்தானுக்கு எதிராக இங்கிலாந்து, 2 அக்டோபர் 2022. 
* **குறைந்தபட்ச அணி ஓட்டங்கள்** : 101, இலங்கைக்கு எதிராக பாகிஸ்தான், 5 அக்டோபர் 2019. 
* **அதிகபட்ச தனிநபர் ஓட்டங்கள்** : 104*, தென்னாப்பிரிக்காவுக்கு எதிராக முகமது ரிஸ்வான், 11 பிப்ரவரி 2021. 

## துடுப்பாட்ட உலகக் கோப்பை
இந்த மைதானத்தில் 1987 துடுப்பாட்ட உலகக் கோப்பை மற்றும் 1996 துடுப்பாட்ட உலகக் கோப்பையின் போது ஆறு ஒருநாள் பன்னாட்டுப்  போட்டிகள் நடைபெற்றன. இதில் இலங்கை மற்றும் ஆஸ்திரேலியா இடையேயான 1996 இறுதிப் போட்டியும் அடங்கும்.

## மேற்கோள்கள்

பகுப்பு:பாக்கித்தான் விளையாட்டரங்குகள்
பகுப்பு:Coordinates on Wikidata
காட்டு மல்லி

**காட்டு மல்லி** (தாவர வகைப்பாட்டியல்: *Jasminum abyssinicum* ; ஆங்கிலம்: Forest jasmine) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரம் *யாசுமினம் அபிசினியம்* என்ற தாவரவியல் பெயரால் அழைக்கப்படுகிறது.  இவ்வினத்தாவரங்கள், மலைப்பகுதியின் உயர்மட்டத்தில் வளரும் கொடியினத் தாவர வகையாகும். இதன் தண்டுப்பகுதி 13 செ. மீ. வரை வளரும் இயல்புடையது. தண்டில் இலைகள் பச்சை நிறத்திலும், எதிர் இலையமைவு வகையில் இருக்கின்றன. பூக்களின் பெரும்பகுதி வெண்நிறமாகவும்,  வெளிப்புறத்தே உப்பிய நிலையிலும் இளஞ்சிவப்பு நிறம் விரவியும் காணப்படுகின்றன.

## பேரினச்சொல்லின் தோற்றம்
அரபி மொழியில்,   *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

## வாழிடம்
உயர் மட்ட காடுகளில் இவ்வினம் செழிப்பாக வளர்கின்றன. எனவேதான், இவ்வினத்திற்கு காட்டு மல்லி என பெயர் அமைந்தது.

### பிறப்பிடம்
புருண்டி, கமரூன், எரித்திரியா, எத்தியோப்பியா, கென்யா, குவாசுலு-நதால், மலாவி, மொசாம்பிக், வட பெருவட்டாரம், உருவாண்டா, சூடான், தன்சானியா, உகாண்டா, சாம்பியா, சாயிர், சிம்பாப்வே ஆகிய நிலப்பரப்புகள், இத்தாவரயினத்தின் பிறப்பிடங்களாக அறிவிக்கப்பட்டுள்ளன.

## வேறு பெயர்கள்
இச்சிற்றினத்தின் பெயரானது,  வேறு/ஒத்த/இணைப் பெயர்களாலும் அழைக்கப்படுகின்றன. பொதுவாக, அதன் அமைப்பு, தோற்றம் கொண்டு இவைகளை இருவகைப் படுத்துகின்றனர். அவை 1. ஒருவகைய(Monotypic) ஒத்த பெயர்கள், 2. வேறுவகைய(Heterotypic) ஒத்த பெயர்கள் என அழைக்கப்படுகின்றன. ஆனால், கீழ்காணும் வேறுவகைய ஒத்த பெயர்கள் மட்டும் உள்ளன.
#Jasminum abyssinicum var. amplifolium Fiori in Nuovo Giorn. Bot. Ital., n.s., 47: 34 (1940)
#Jasminum butaguense De Wild. in Rev. Zool. Bot. Africaines 9(Suppl. Bot.): 84 (1921)
#Jasminum fraseri Brenan in Kew Bull. 4: 89 (1949)
#Jasminum mearnsii De Wild. in Pl. Bequaert. 1: 531 (1922)
#Jasminum rutshuruense De Wild. in Rev. Zool. Bot. Africaines 9(Suppl. Bot.): 85 (1921)
#Jasminum ruwenzoriense De Wild. in Rev. Zool. Bot. Africaines 9(Suppl. Bot.): 87 (1921)
#Jasminum wittei Staner in É.A.J.De Wildeman, Contr. Fl. Katanga, Suppl. 4: 80 (1932)
#Jasminum wyliei N.E.Br. in Bull. Misc. Inform. Kew 1909: 419 (1910)

## இவற்றையும் காண்க
*தாவரவியல் அருஞ்சொல் விளக்கத்தொகுதி
*இலத்தீன் கிரேக்க அறிவியற்பெயர்ப் பட்டியல்
*தாவரவியலாளர் பெயர்சுருக்கப் பட்டியல்
* மல்லிகை இனங்களின் பட்டியல்
* சங்ககால மலர்கள்

## மேற்கோள்கள்

## வெளியிணைப்புகள்

*உலர் தாவரப் படங்கள் (Missouri Botanical Garden, type of ''Jasminum abyssinicum'')

பகுப்பு:மல்லிப் பேரினம்
பகுப்பு:குறுகிய விளக்கமுடைய கட்டுரை
பகுப்பு:ஆப்பிரிக்க மல்லி இனங்கள்
பேபி தேவி

**பேபி தேவி** (Baby Devi) இந்தியாவின் சார்கண்டு மாநிலத்தைச் சேர்ந்த ஓர் இந்திய அரசியல்வாதி ஆவார். இவர் பேபி **மஹ்தோ** என்றும் அழைக்கப்படுகிறார். சூலை 4, 2023 முதல் இரண்டாவது ஹேமந்த் சோரன் அமைச்சகத்தில் மதுவிலக்கு மற்றும் கலால் துறை அமைச்சராக பணியாற்றுகிறார். பேபி தேவிக்கு முதலில் கல்வித் துறை வழங்கப்பட்டது, ஆனால் சில சிக்கல்களால் திரும்பப் பெறப்பட்டது. இவர் ஜார்கண்ட் முக்தி மோர்ச்சாவின் உறுப்பினர். தேவி முன்னாள் அமைச்சர் ஜகர்நாத் மஹ்தோவின் மனைவி ஆவார்.

## அரசியல்
2023-ல் தும்ரி சட்டமன்றத் தொகுதிக்கு நடைபெற்ற இடைத்தேர்தலில், சார்க்கண்ட் சட்டமன்ற உறுப்பினராக 17000 வாக்குகள் பெற்று அனைத்து ஜார்கண்ட் மாணவர் சங்கத்தின் தேசிய ஜனநாயகக் கூட்டணியின் பிரதிநிதியான யசோதா தேவியைத் தோற்கடித்து சட்டமன்ற உறுப்பினர் ஆனார்.

## தனிப்பட்ட வாழ்க்கை
பேபி தேவி ஜகர்நாத் மஹ்தோவை மணந்தார்.

## மேற்கோள்கள்

பகுப்பு:ஜார்க்கண்டின் அரசியல்
பகுப்பு:வாழும் மக்கள்
பகுப்பு:இந்திய அரசியல்வாதிகள்
கழுகுமலைப் படைவீட்டுப் பதிகம்

**கழுகுமலைப் படைவீட்டுப் பதிகம்** தமிழ்ப் பெரியார் வண்ணச்சரபம் தண்டபாணி சுவாமிகளால் இயற்றப்பட்டது. தென் தமிழகத்தில் உள்ள புகழ்பெற்ற குடைவரைக் கோயில் அமைந்துள்ள கழுகுமலையில் வீற்றிருக்கும் முருகப்பெருமான் மீது பாடப்பட்ட இத்திருப்பதிகம் 12 பாடல்களை உடையது. இத்தலத்திற்கு இவரே திருப்புகழ் ஒன்றும் பாடியுள்ளார்.

## மேற்கோள்கள்


பகுப்பு:சமய நூல்கள் புலவர்
மா. சின்னு

**மா.சின்னு**  (*ma.chinnu* ) என்பவர் இந்தியாவின் தமிழ்நாட்டிலுள்ள நாமக்கல் மாவட்டம் பரமத்தி வேலூரைச் சேர்ந்த தமிழறிஞா் ஆவார். 1932 ஆம் ஆண்டு சூலை மாதம் முதல் தேதியன்று இவர் தமிழ்நாட்டிலுள்ள அரியலூர் மாவட்டம் தா.பழூர் என்ற கிராமத்தில் மாரிமுத்து அலமேலு இணையருக்கு மகனாகப் பிறந்தார். பள்ளிப் படிப்புக்குப் பின்னர் உயர்கல்வியை திருப்பனந்தாள் செந்தமிழ்க் கல்லூரியிலும், திருவையாறு அரசர் கல்லூரியிலும் படித்து முடித்தார். புதுக்கோட்டை குலபதி பாலையா நடுநிலைப் பள்ளியில் பணியாற்றினார். தனது 91 வயதிலும் இவர் புத்தகங்கள் வாசித்தல், எழுதுதல், இலக்கியம் தொடர்பான ஆய்வுகளில் ஈடுபடுதல் போன்ற நடவடிக்கைகளில் ஈடுபட்டு வருகிறார்.
  
## மேற்கோள்கள்


பகுப்பு:1932 பிறப்புகள்
பகுப்பு:வாழும் மக்கள்
பகுப்பு:தமிழறிஞர்கள்
பகுப்பு:நாமக்கல் மாவட்ட மக்கள்
அல்கா மொஹந்தி

**அல்கா மொஹந்தி**  ஒடிசா சட்டமன்ற உறுப்பினரும்  இந்திய அரசியல்வாதியும் ஆவார். இவர் மேலவை உறுப்பினரும் சபாநாயகருமான கிஷோர் குமார் மொஹந்தியின் மனைவி ஆவார். அல்கா மொஹந்தி பிரஜராஜ்நகர் சட்டமன்றத் தொகுதியிலிருந்து ஒடிசா சட்டமன்ற உறுப்பினராக பிஜு ஜனதா தளம் கட்சியின் சார்பில் நின்று வெற்றிபெற்றார்.

## குறிப்புகள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2023

ஆத்திரேலியாவின் ஆண்கள் துடுப்பாட்ட அணி 2023 செப்டம்பர், நவம்பர். திசம்பர் மாதங்களில் இந்தியாவில் மூன்று ஒருநாள் பன்னாட்டுப் போட்டிகளிலும், ஐந்து பன்னாட்டு இருபது20 போட்டிகளிலும் விளையாடியது. ஒருநாள் போட்டித்தொடர்கள் இரு அணிகளினதும் 2023 துடுப்பாட்ட உலகக்கிண்ணத் தொடருக்கான பயிற்சிப் போட்டிகளாக அமைந்தன.

## அணிகள்

ரோகித் சர்மா, ஹர்திக் பாண்டியா ஆகியோர் மூன்றாவது பன்னாட்டு ஒருநாள் போட்டிக்கு இந்தியாவின் தலைவராகவும், துறைத்தலைவராகவும் முறையே பணியாற்றுவார்கள்

## பஒநா தொடர்
### 1-ஆவது பஒநா

### 2-ஆவது பஒநா

### 3-ஆவது பஒநா

## இ20ப தொடர்
### 1-ஆவது இ20ப

### 2-ஆவது இ20ப

### 3-ஆவது இ20ப

### 4-ஆவது இ20ப

### 5-ஆவது இ20ப

## மேற்கோள்கள்

## வெளி இணைப்புகள்
* Series home at ESPNcricinfo

பகுப்பு:2023இல் துடுப்பாட்டம்
பகுப்பு:ஆத்திரேலியாவில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
2027 துடுப்பாட்ட உலகக்கிண்ணம்

**2027 ஐசிசி ஆண்கள் துடுப்பாட்ட உலகக்கிண்ணம்** (*2027 ICC Men's Cricket World Cup*) என்பது துடுப்பாட்ட உலகக்கிண்ணத்தின் 14-ஆவது பதிப்பாகும், இது பன்னாட்டுத் துடுப்பாட்ட அவையினால் ஒழுங்கு செய்யப்பட்டு நான்காண்டுகளுக்கு ஒருமுறை நடத்தப்படும் ஒருநாள் பன்னாட்டுத் துடுப்பாட்டத் தொடர் ஆகும். இத்தொடரை 2027 அக்டோபர் முதல் நவம்பர் வரை தென்னாப்பிரிக்கா, சிம்பாப்வே, நமீபியா ஆகிய நாடுகள் பொறுப்பேற்று நடத்துகின்றன. இது தென்னாப்பிரிக்காவும் சிம்பாப்வேயும் இணைந்து நடத்தும் இரண்டாவது உலகக்கிண்ணப் போட்டியாகும், முன்னதாக 2003 பதிப்பை இருநாடுகளும் இணைந்து நடத்தின. நமீபியா முதல்தடவையாக உலகக்கிண்ணத்தை நடத்துகிறது. இத்தொடரில் போட்டியிடும் அணிகளின் எண்ணிக்கை 14 ஆக அதிகரிக்கப்படும். அத்துடன் 2003 உலகக்கிண்ணத்தின்போது பயன்படுத்தப்பட்ட அதே வடிவமைப்பை இது கொண்டிருக்கும்.

## தகுதி

ஐசிசி பன்னாட்டு ஒருநாள் தரவரிசையில் உள்ள முதல் எட்டு அணிகளுடன் தென்னாப்பிரிக்கா, சிம்பாப்வே அணிகள் (இணை நடத்துநர்கள்) போட்டிக்கு நேரடியாகத் தகுதி பெறும், மீதமுள்ள நான்கு இடங்கள் 2026 இல் நடைபெறவிருக்கும் உலகக்கிண்ணத் தகுதிச் சுற்றில் தீர்மானிக்கப்படும். நமீபியா அதன் துடுப்பாட்ட வரலாற்றில் முதல் முறையாக போட்டியை இணைந்து நடத்தும் என்றாலும், அது முழு ஐசிசி உறுப்பினராக இல்லாததால் அதற்கு ஒரு இடம் உத்தரவாதம் அளிக்கப்பட மாட்டாது, இதன் விளைவாக நமீபியா தகுதி-காண் போட்டிகளில் பங்குபற்ற வேண்டும்.

## வடிவமைப்பு
போட்டித்தொடர் ஏழு அணிகள் கொண்ட இரண்டு குழுக்களைப் பயன்படுத்தும், ஒரு குழுவில் உள்ள ஒவ்வொரு அணியும் ஒரே குழுவில் உள்ள மற்ற அணிகளுடன் ஒரு முறை விளையாடும். ஒவ்வொரு குழுவிலும் முதல் மூன்று அணிகள் சூப்பர் ஆறு நிலைக்கு முன்னேறும், அதைத் தொடர்ந்து அரையிறுதி மற்றும் இறுதிப் போட்டி இடம்பெறும். இந்த வடிவம் முன்பு 2003 பதிப்பில் பயன்படுத்தப்பட்டது.

## குழு நிலைப் போட்டிகள்
### குழு அ

முதல் மூன்று அணிகள் சூப்பர் ஆறுகளுக்குத் தகுதி பெறும்.   சுப்பர் ஆறிற்கு முன்னேற்றம்

### குழு ஆ

முதல் மூன்று அணிகள் சூப்பர் ஆறுகளுக்குத் தகுதி பெறும்.   சுப்பர் ஆறிற்கு முன்னேற்றம்

## சூப்பர் ஆறு
சூப்பர் ஆறு கட்டத்திற்கு தகுதி பெறும் அணிகள் மற்றக் குழுவில் உள்ள அணிகளுக்கு எதிராக மட்டுமே விளையாடும்; அதே குழுவிலிருந்து மற்ற அணிகளுக்கு எதிரான முடிவுகள் இந்த நிலைக்குக் கொண்டு செல்லப்படும். 

தரவரிசையில் முதலிடத்தைப் பிடிக்கும் நான்கு அணிகள் அரையிறுதிக்குத் தகுதி பெறும்.   அரையிறுதிக்கு முன்னேற்றம்

## ஒற்றை வெளியேற்ற நிலை

### அரையிறுதிகள்

----

### இறுதி

## மேற்கோள்கள்

பகுப்பு:துடுப்பாட்ட உலகக்கிண்ணம்
பகுப்பு:தென்னாப்பிரிக்காவில் துடுப்பாட்டம்
பகுப்பு:நமீபியாவில் விளையாட்டு
பகுப்பு:சிம்பாப்வேயில் விளையாட்டு
பகுப்பு:2027 இல் விளையாட்டுகள்
துஷ்யந்த் சிறீதர்

**துஷ்யந்த் ஸ்ரீதர்** (*Dushyanth Sridhar*) (பிறப்பு: 1986) தமிழ், கன்னடம், ஆங்கிலம் மற்றும் சமசுகிருதம் மொழி எழுத்தாளரும், ஆன்மிகப் பேச்சாளரும் ஆவார். இவர் பிரம்ம சூத்திரம், பகவத் கீதை, பாகவதம், இராமாயணம், மகாபாரதம், திருப்பாவை, நாலாயிர திவ்வியப் பிரபந்தம், திருவாய்மொழி போன்ற தலைப்புகளில் ஆன்மீகச் சொற்பொழிவுகள் நிகழ்த்தியுள்ளார்.

## வாழ்க்கைக் குறிப்பு

தமிழ் வடகலை ஐயங்கார் குடும்பத்தில், பெங்களூரில் பிறந்த துஷ்யந்த் சிறீதர் இளமையில் சமசுகிருதம் மற்றும் வேதங்களை கற்றார். பள்ளிப் படிப்பை பெங்களூர் மற்றும் சென்னையில் முடித்த துஷ்யந்த்,  பிர்லா தொழில்நுட்பம் மற்றும் அறிவியல் கழகத்தில் வேதியியல் பொறியியல் துறையில் 2008ம் ஆண்டில் பட்டம் பெற்றார்.
தொழிற்சாலைகளில் சில ஆண்டுகள் பணிபுரிந்த துஷ்யந்த் சிறீதர் 2016ம் ஆண்டு முதல் மேடைகளிலும், தொலைக்காட்சிகளிலும் முழு நேர வைணவ ஆன்மீக சொற்பொழிவாளராக மாறினார்.

துஷ்யந்த் சிறீதர் வாய்ப்பாட்டு, கர்நாடக சங்கீதம், நாட்டியம் ஆகியவைகளில் தேர்ச்சி பெற்றார். இவர் வேதாந்த தேசிகர் எனும் திரைப்படத்திற்கு கதை எழுதி நடித்துள்ளார்.

## மேற்கோள்கள்


பகுப்பு:இந்து சமய எழுத்தாளர்கள்
பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்து சமயப் பேச்சாளர்கள்
பகுப்பு:வைணவ அடியார்கள்
ஜூலியஸ் சீசர் (நாடகம்)

thumb|''புரூடஸின் கூடாரத்திற்குள்: சீசரின் கோஸ்ட், ஜூலியஸ் சீசர், ஆக்ட் IV, காட்சி III'', எட்வின் ஆஸ்டின் அபே (1905)
***ஜூலியஸ் சீசரின் சோகம்*** ( முதல் ஃபோலியோ தலைப்பு: ***தி ட்ராஜிடி ஆஃப் இவ்லிவ்ஸ் சீசர்*** ), ***ஜூலியஸ் சீசர்*** என்று சுருக்கமாக அழைக்கப்படுகிறது, இது வில்லியம் ஷேக்ஸ்பியரின் வரலாற்று நாடகம் மற்றும் சோகக்கதை முதன்முதலில் 1599 இல் அரங்கேற்றப்பட்டது.

நாடகத்தில், புருடஸ் காசியஸுடன் இணைந்து  ஜூலியஸ் சீசர் ஒரு கொடுங்கோலனாக மாறுவதைத் தடுக்க அவரைப் படுகொலை செய்ய  சதித்திட்டத்தில் இணைகிறார். சீசரின் நண்பரான ஆண்டனி சதிகாரர்களுக்கு எதிராகச் செயல்படுகின்றார், மேலும் இதனால் ரோம் ஒரு வியத்தகு உள்நாட்டுப் போரைச் சந்திக்கின்றது.

பகுப்பு:சேக்சுபியரின் படைப்புகள்
பகுப்பு:ஆங்கில நாடகங்கள்
தலைமூடி மைனா

**தலைமூடி மைனா** (*Helmeted myna*)(*பேசிலோரினிசு கேலேட்டசு*) என்பது இசுடர்னிடே குடும்பத்தில் உள்ள ஒரு மைனா சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி.

## விளக்கம்
தலைமூடி மைனா என்பது கறுப்பு நிறத்தில் காணப்படும். இதன் முகத்தில் வெள்ளைப் புள்ளிகளுடன் குறிப்பிடத்தக்கத் தலைக்கவசம் போன்ற தலை மூடி முகடு போன்று காணப்படும்.

## வாழ்விடம்
இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் சதுப்பு நிலங்கள் ஆகும் . இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்

* ADW இல் படம்

பகுப்பு:மைனா
பகுப்பு:அகணிய உயிரிகள்
பகுப்பு:இந்தோனேசியப் பறவைகள்
நடுவெழுத்தலங்காரம்

பாடல்களில் வரும் அணியை அலங்காரம் என்னும் வடசொல்லால் குறிப்பிடலாயினர். தொல்காப்பியம் இந்த அணி பற்றி உவம இயல் என்னும் தனி இயலில் கூறுகிறது. தண்டியலங்காரம், மாறனலங்காரம் என்னும் நூல்கள் தோன்றி வடமொழி நெறியைப் பின்பற்றி பாடல்களில் அமையும் அணிகள் பற்றிக் கூறுகின்றன. அந்த நூல்களில் கூறப்படும் அணிகளுக்குத் தமிழில் மேற்கோள் பாடல் இல்லாதபோது, அந்த அணியை விளக்க உதவும் புதிய பாடல்களை உருவாக்கி அந்த நூல்கள் அணிகளை விளக்குகின்றன. 

பண்டைய இலக்கியங்களில் பொருளை எளிமையாகப் புரிந்துகொள்ள உதவும் வகையில் அணிகள் பயன்படுத்தப்பட்டன. பிற்காலத்தில் மொழிவளம் காட்டும் வகையில் சொல்லணிகள் தமிழில்  புகுந்தன. அவற்றில் ஒன்றுதான் இங்குக் காட்டப்படும் நடு எழுத்து அலங்காரம்.   

## நடு எழுத்து அலங்காரம்
சீதாராமன் என்னும் வள்ளலே
கடன் தொல்லையால் உன்னிடம் வந்திருக்கிறேன். என் கவலையைப் போக்க வேண்டும். என்று புலவர் இராமச்சந்திரக் கவிராயர் வேண்டும் பாடல் ஒன்று இந்த அணி கொண்டதாக அமைந்துள்ளது.

## பாடல் விளக்கம்
அத்திரம் 
:பகழி
வேலாவலயம் 
:கடல் 
இராசி யொன்றிற்கு அமைந்த பெயர்
:கன்னி
மூன்றினிடை அக்கரத்தால்
:இவை மூன்றின் இடையிலுள்ள எழுத்தால் - கடன்
மெத்த நடுக்குற்று உனை வந்தடைந்தேன் 
:நான் வாங்கிய கடனைத் தீர்க்க முடியாமல் நடுங்கி உன்னை வந்தடைந்தேன் 
இந்த விதனம் அகற்றிடு 
:இந்தக் கவலையைப் போக்குக
மற்றை எழுத்து ஓராறில்
:பழி கல் கனி
பத்து உடையானைத் தடிந்து 
:பழிபட்டுக் கல்லாகிய க(ன்)னி அகலிகையை, 
பெண்ணாச் செய்து
பரிவின் நுகர்வோன் 
:சபரி கொடுத்த கனியைத் தின்ற இராமனின்
இருதாள் பணிந்து போற்றும் 
சித்தசனே!
:மனத்திட்பம் கொண்டவனே 
தெளிய சிங்கன் தவத்தில் தோன்றும் சீதாராம ப்ரபல தியாகவானே
:மனத் தெளிவு பெற்ற சிங்கன் செய்த தவத்தின் பயனாக அவனுக்கு மகனாகத் தோன்றிய சீதாரான் என்னும் பெயர் கொண்ட பிரபல தியாகவானே!

## பாடல்
அத்திரம் வேலாவலயம் இராசி யொன்றிற்
:கமைந்த பெயர் மூன்றினிடை யக்கரத்தால்
மெத்த நடுக்குற்று உனை வந்தடைந்தேன் இந்த
:விதனம் அகற்றிடு மற்றை எழுத்து ஓராறில்
பத்து உடையானைத் தடிந்து பெண்ணாச் செய்து
:பரிவின் நுகர்வோன் இருதாள் பணிந்து போற்றும்
சித்தசனே தெளிய சிங்கன் தவத்தில் தோன்றுஞ்
:சீதாராம ப்ரபல தியாகவானே. (24)

## மேற்கோள்

பகுப்பு:அணி இலக்கணம்
பகுப்பு:அணி விளையாட்டுகள்
ரூப் கன்வர்

**ரூப்குவர்பா கன்வார்** ( சுமார் 1969 - 4 செப்டம்பர் 1987) என்பவர் இந்தியாவின் இராசத்தானில் உள்ள சிகார் மாவட்டத்தில் உள்ள தியோராலா என்ற சிற்றூரில் உயிருடன் எரிக்கப்பட்ட ஒரு ராஜ்புத்திரப் பெண் ஆவார். அந்த நேரத்தில், இவருக்கு 18 வயது ஆகி இருந்தது.  மால் சிங் செகாவத் என்பவருடன் திருமணமாகி எட்டு மாதங்கள் ஆகியிருந்த நிலையில் மால் சிங் செகாவத் சுமார் 24 வயதில் இறந்தார்.  இந்த இணையருக்கு குழந்தை இல்லை.

## இறப்பு
இவர் எரிக்கப்பட்ட நிகழ்வில் பல ஆயிரம் பேர் கலந்து கொண்டனர். மரணத்திற்குப் பிறகு, ரூப் கன்வார்  *சதி மாதா* -  சதி தாய் அல்லது தூய தாய் என்று புகழப்பட்டார். இந்தக் கொலையானது நகர்ப்புறப் பகுதிகளில் வெகுவிரைவில் பொதுமக்களின் எதிர்ப்பை உருவாக்கியது. இந்த கொடூரமான கொலையானது, இதுபோன்ற கொடூரங்களைத் தடுக்க முதலில் மாநில அளவிலான சட்டங்களுக்கும், பின்னர் ஒன்றிய அரசின் சதி (தடுப்பு) சட்டத்துக்கும் வழிவகுத்தது . 

### செய்தி அறிக்கைகள்
கொலை பற்றிய சில செய்தி அறிக்கைகளின் கூற்றின்படி, இறப்பு சடங்குக்கு வந்த உறவினராகளால் கன்வர் எரியும் சிதையில் வலுக்கட்டாயமாக தள்ளப்பட்டுக் கொல்லப்பட்டதாக கூறுகின்றன.  குடும்பத்திற்கு பெருமை சேர்க்க உடன்கட்டை ஏற வேண்டும் என்று அவர் வற்புறுத்தபட்டதாக சில தகவல்கள் கூறுகின்றன. 

### குற்றப்பத்திரிகை
இக்கொலை விசாரணையின் விளைவாக 45 பேர் இவரது கொலையில் குற்றம் சாட்டப்பட்டனர்; ஆனால் அவர்கள் விடுவிக்கப்பட்டனர். மிகவும் விளம்பரப்படுத்தப்பட்ட பிற்கால விசாரணையின் போது, இறப்புச் சடங்கு விழாவில் கலந்துகொண்டதாகக் கூறப்பட்ட தியோராலாவைச் சேர்ந்த ஏராளமானோர் கைது செய்யப்பட்டனர்.

இறுதியில், உடன்கட்டை ஏறலை புனிதப்படுத்தியதற்காக மாநில அரசியல்வாதிகள் உட்பட 11 பேர் மீது குற்றம் சாட்டப்பட்டது. 31. சனவரி, 2004 அன்று ஜெய்ப்பூர் சிறப்பு நீதிமன்றம் இந்த வழக்கில் குற்றம் சாட்டப்பட்ட 11 பேரையும் விடுதலை செய்தது. 

## மேற்கோள்கள்

பகுப்பு:1987 இறப்புகள்
பகுப்பு:1969 பிறப்புகள்
பகுப்பு:உடன்கட்டை ஏறியவர்கள்